Dan Burn
Daniel Johnson Burn (født d. 9. maj 1992) er en engelsk professionel fodboldspiller, som spiller for Premier League-klubben Newcastle United.

Klubkarriere

Darlington 
Burn begyndte med at spille for Newcastle United som barn, men blev frigjort fra deres akademi som 11-årig. Han spillede herefter for en række lokale hold, New Hartley, Blyth Town og Blyth Spartans. Burn blev i 2009 opdaget af en talentspejder fra Darlington, og han arbejde sig til sin første professionelle kontrakt i juli 2009.

Fulham 
Efter at have imponeret med Darlington, blev Burn købt af Premier League-klubben Fulham den 14. april 2011. Han blev herefter del af holdets reservehold.

Lejeaftaler 
Burn blev i september 2012 udlejet til Yeovil Town. Efter en imponerende sæson med Yeovil blev han igen udlejet den næste sæson, da han i juli 2013 skiftede til Birmingham City på en lejeaftale.

Førsteholdsdebut 
Burn blev i januar 2014 hentet tilbage fra leje på grund af skadesproblemer for Fulham, og fik som resultat sin førsteholdsdebut for klubben den 4. januar. Efter Fulham rykkede ned i Championship i 2014 blev Burn givet sin chance på førsteholdet, da han spillede i en god del af kampene.

Wigan Athletic 
Burn skiftede i juni 2016 til Wigan Athletic efter han kontrakt med Fulham havde udløbet. Han blev i sin debutsæson hos Wigan kåret som årets spiller i klubben, men det var dog stadig en bitter sæson for Burn og Wigan, som rykkede ned i League One.

Brighton & Hove Albion

Transfer og leje tilbage 
Burn skiftede i august 2018 til Brighton & Hove Albion, og som del af aftalen blev han lejet tilbage til Wigan frem til januar 2019.

Brighton karriere 
Efter at Burn vendte tilbage fra lejeaftalen trådte han ind i førsteholdet, og blev en fast mand for holdet resten af sin tid i klubben.

Newcastle United 
Burn skiftede i januar 2022 til Newcastle United, og han vendte dermed tilbage til den klub som han var blevet frigjort fra som 11-årig.

Kilder

Eksterne henvisninger 

Fodboldspillere fra England
Fodboldspillere fra Darlington F.C.
Fodboldspillere fra Fulham F.C.
Fodboldspillere fra Yeovil Town F.C.
Fodboldspillere fra Birmingham City F.C.
Fodboldspillere fra Wigan Athletic F.C.
Fodboldspillere fra Brighton & Hove Albion F.C.
Fodboldspillere fra Newcastle United F.C.